**Βουδαπέστη – Το στολίδι του Δούναβη**

Εγγυημένες αναχωρήσεις από Θεσσαλονίκη

4 ημέρες, αεροπορικώς

**18-21/12**

**1η ημέρα: Πτήση για Βουδαπέστη - πρώτη γνωριμία - τακτοποίηση στο ξενοδοχείο**

Συγκέντρωση στο αεροδρόμιο και επιβίβαση στην πτήση μας για την πρωτεύουσα της Ουγγαρίας. Στην έξοδο μας περιμένει ο έμπειρος συνοδός μας και αμέσως αναχωρούμε για την πόλη. Εδώ θα αρχίσουν οι πρώτες εικόνες της Ουγγρικής πρωτεύουσας και θα πάρουμε τις αρχικές απαραίτητες πληροφορίες. Φτάνουμε στο ξενοδοχείο και τακτοποιούμαστε στα δωμάτια.

**2η ημέρα: Βουδαπέστη - περιήγηση πόλης - κρουαζιέρα στον Δούναβη**

Παίρνουμε ένα καλό πρωινό στο ξενοδοχείο και ξεκινάμε τη γνωριμία μας με την πόλη. Θα κατευθυνθούμε προς το κέντρο, ξεκινώντας την περιήγησή μας από την μνημειώδη πλατεία των Ηρώων με το μνημείο της Χιλιετηρίδας, όπου θα γνωρίσουμε την ιστορία της χώρας. Στη συνέχεια, θα επισκεφτούμε τον καθεδρικό ναό του Αγίου Στεφάνου, τη λεωφόρο της Δημοκρατίας με την Όπερα και τα καλοδιατηρημένα κτήρια, το ογκώδες Μπαρόκ Κοινοβούλιο και τις γέφυρες που ενώνουν τη Βούδα με την Πέστη. Αμέσως μετά θα περάσουμε στη Βούδα, όπου θα θαυμάσουμε το Κάστρο, το άγαλμα της Ελευθερίας, την Εθνική Πινακοθήκη, τον πύργο των Ψαράδων και τον ιστορικό ναό του Matthias (όπου στέφονταν οι Ούγγροι βασιλιάδες). Θα καταλήξουμε στον περίφημο λόφο Gellert, από όπου θα θαυμάσουμε την πανοραμική θέα της Βούδας και της Πέστης με τον Δούναβη. Εδώ τελειώνει η σημερινή μας περιήγηση και τακτοποιούμαστε στα δωμάτια. Για το πρώτο σας βράδυ στην Βουδαπέστη, προτείνουμε μία νυχτερινή βόλτα, κρουαζιέρα στο Δούναβη, όπου θα θαυμάσετε τα αξιοθέατα κάτω από τα φώτα της πόλης, όπου δεσπόζει και το μεγαλοπρεπές Κοινοβούλιο.

**3η ημέρα: Ημερήσια εκδρομή στη Βιέννη**

Για σήμερα σας έχουμε ετοιμάσει μια υπέροχη προαιρετική εκδρομή στην Αυστριακή πρωτεύουσα, τη Βιέννη. Στην περιήγησή μας βλέπουμε το Κούνστχαους ένα σύμπλεγμα κτιρίων αφαιρετικής τεχνοτροπίας και το μπαρόκ ανακτορικό συγκρότημα Μπελβεντέρε του πρίγκιπα Ευγενίου της Σαβοΐας, σήμερα Πινακοθήκη με έργα τέχνης καλλιτεχνών της νεότερης περιόδου και του κινήματος του Μοντερνισμού. Συνεχίζουμε με την πλατεία Καρόλου όπου βρίσκεται ο Ναός του Αγίου Καρόλου Βορρομαίου και το Μέγαρο του Συλλόγου των Φίλων της Μουσικής και εισερχόμαστε στην περίφημη Ρίνγκστρασσε (δακτύλιος του ιστορικού κέντρου). Εδώ θα δούμε την Κρατική Όπερα, το χειμερινό αυτοκρατορικό ανακτορικό συγκρότημα της Χόφμπουργκ, τα δίδυμα Μουσεία Ιστορίας της Τέχνης και Φυσικής Ιστορίας, το τετράγωνο των Μουσείων, το Κοινοβούλιο, το άλλοτε Αυτοκρατορικό Θέατρο απέναντι από το Δημαρχείο, το Πανεπιστήμιο, και τη Βοτίφκιρχε (εκκλησία του Τάματος). Θα περπατήσουμε στην ιστορική ελληνική γειτονιά με τις ελληνορθόδοξες εκκλησίες του Αγίου Γεωργίου και της Αγίας Τριάδας και διασχίζοντας πεζοί το ιστορικό κέντρο, με τον περίφημο καθεδρικό ναό Αγίου Στεφάνου, θα καταλήξουμε στην Πλατεία του Δημαρχείου με την παραμυθένια Χριστουγεννιάτικη Αγορά. Υπάρχουν πολλές Χριστουγεννιάτικες αγορές στην Αυστρία και ιδιαίτερα στη Βιέννη με μεγαλύτερη αυτή στο Rathausplatz, Δοκιμάστε ένα από τα δημοφιλή παραδοσιακά ζεστά ποτά «γκλουβαϊν» ή «πουνς»» και γευτείτε ψητά λουκάνικα, κάστανα ή καιζερσμαρν από τα αυτοκρατορικά γλυκίσματα. Το απόγευμα επιστροφή στη Βουδαπέστη.

**4η ημέρα: Παραδουνάβια Χωριά - Μπρατισλάβα - πτήση επιστροφής**

Όπως σε κάθε πόλη έτσι και εδώ, υπάρχουν στην περιφέρεια υπέροχες τοποθεσίες. Η πιο φημισμένη εξόρμηση είναι η σημερινή μας εκδρομή στα παραδουνάβια χωριά της Ουγγαρίας. Στην όμορφη διαδρομή κατά μήκος του Δούναβη θα σταματήσουμε πρώτα στο γραφικό χωριό Αγ. Ανδρέας, τόπος πολλών φημισμένων καλλιτεχνών. Συνεχίζουμε για το Βίσεγκραντ, γενέτειρα του Καρλομάγνου. Ακολουθεί η πρώτη πρωτεύουσα των Ούγγρων, το Έστεργκομ με τον τεράστιο καθεδρικό ναό όπου βρίσκεται ο θρησκευτικός θησαυρός των Ούγγρων. Στη συνέχεια θα αναχωρήσουμε για την Μπρατισλάβα και την πτήση της επιστροφής μας.

**Τιμοκατάλογος**

|  |  |  |  |
| --- | --- | --- | --- |
| **ΞΕΝΟΔΟΧΕΙΑ** | **ΤΙΜΗ ΑΝΑ ΑΤΟΜΟ** | **18-21/12** | **ΠΑΡΑΤΗΡΗΣΕΙΣ** |
| **Soho Boutique Hotel 4\*** | **σε δίκλινο** | **249€** | **-** |
| **επιβάρυνση μονόκλινου** | **100€** |
| **Atrium Fashion Hotel 4\*** | **σε δίκλινο** | **289€** | **-** |
| **επιβάρυνση μονόκλινου** | **+140€** |
| **Courtyard Budapest City Center 4\*** | **σε δίκλινο / τρίκλινο** | **315€** | **-** |
| **1ο παιδί (2 έως 6 ετών)** | **95€** |
| **1ο παιδί (7 έως 12 ετών)** | **189€** |
| **επιβάρυνση μονόκλινου** | **+160€** |
| **Budapest Marriott Hotel 5\*** | **σε δίκλινο / τρίκλινο** | **465€** | **-** |
| **1ο παιδί (2 έως 6 ετών)** | **120€** |
| **1ο παιδί (7 έως 12 ετών)** | **240€** |
| **επιβάρυνση μονόκλινου** | **+280€** |

**\*Φόροι αεροδρομίων & επίναυλοι καυσίμων (και λοιπά):165€**

**Πτήσεις 18-21/12:**

|  |  |  |
| --- | --- | --- |
|  | **ΘΕΣΣΑΛΟΝΙΚΗ – ΒΟΥΔΑΠΕΣΤΗ** | **18:15 – 18:55** |
|  | **ΜΠΡΑΤΙΣΛΑΒΑ – ΘΕΣΣΑΛΟΝΙΚΗ** | **23:59 – 03:00** |

**Σημειώσεις:**

* **Οι τιμές είναι δυναμικές και υπόκεινται συνεχώς σε μεταβολές βάση, διαθεσιμοτήτων σε εισιτήρια/ξενοδοχεία και επιβεβαιώνονται με την κράτηση**
* Η ροή του προγράμματος ενδέχεται να διαφοροποιηθεί χωρίς καμία παράλειψη στο πρόγραμμα

**Περιλαμβάνονται:**

* Αεροπορικά εισιτήρια με απευθείας πτήσεις WizzAir και AirExplore
* Αποσκευές ανά άτομο με WizzAir: 1 προσωπικό αντικείμενο (40x20x25cm) + 1 χειραποσκευή 10κιλά (55x40x20cm) + 1 αποσκευή έως 20 κιλά
* Αποσκευές ανά άτομο με AirExplore: 1 προσωπικό αντικείμενο (40x20x25cm) + 1 χειραποσκευή 8 κιλά (55x40x20cm) + 1 αποσκευή έως 20 κιλά
* Διαμονή για 3 διανυκτερεύσεις σε ξενοδοχείο της επιλογής σας
* Πρωινό καθημερινά στο ξενοδοχείο
* Μεταφορές - περιηγήσεις με πολυτελές λεωφορείο σύμφωνα με το πρόγραμμα
* Έμπειρος αρχηγός-συνοδός
* Ασφάλεια αστικής ευθύνης
* Φ.Π.Α.
* **ΔΩΡΟ η εκδρομή στα Παραδουνάβια Χωριά**

**Δεν περιλαμβάνονται:**

* Φόροι αεροδρομίων & επίναυλοι καυσίμων (και λοιπά): 165€
* Δημοτικοί φόροι διαμονής
* Εισιτήρια εισόδων σε αξιοθέατα
* Όσα δεν αναγράφονται στα «περιλαμβάνονται» ή/και αναγράφονται ως προαιρετικά/προτεινόμενα

**Προαιρετικές υπηρεσίες**:

* Κρουαζιέρα στο Δούναβη: 30€ενήλικες & 25€ παιδιά έως 12 ετών (μεταφορά & ξενάγηση εν πλω)
* Εκδρομή στη Βιέννη: 70€/ ενήλικες & 50€ παιδιά έως 12 ετών (μεταφορές & περιήγηση)